สะกดจิตหมู่หวย 30 ล้าน
กังขา ข้อหา นายพล,เรื่องราวเกี่ยวกับหวย 30 ล้าน เมืองกาญจน์ คงจะเป็นตำนานเล่าขานกันไปอีกนาน แม้จะมีการออกหมายจับผู้เกี่ยวข้องไปแล้ว 2 ราย,แจ้งข้อหานายตำรวจยศ พล.ต.ต.ซึ่งเป็นผู้บังคับการตำรวจภูธรจังหวัดกาญจนบุรี มีความผิดตาม ม.157,คือละเว้นและปฏิบัติหน้าที่โดยมิชอบ,แยกย่อยลงไปอีกนิดผลการสอบสวนพบว่านายตำรวจท่านนี้ไม่ได้ทุจริต แต่เริ่มต้นด้วยความเชื่อ ทำงานด้วยวุฒิภาวะต่ำ ขาดประสบการณ์ ขาดทักษะความชำนาญในการทำงานด้านการสืบสวนสอบสวน,เมื่อมีทนายความออกมาเคลื่อนไหวว่าจะฟ้องหรือตำหนิการทำงาน เจ้าตัวคงตกใจ เลยกอดคอไปด้วยกันกับ ครูปรีชา เพื่อให้เรื่องไปจบที่ศาล,เรื่องก็มีเท่านี้,แต่หลังจากนั้นก็มีการเปลี่ยนแปลงคำให้การ อายัดบัญชีธนาคารจะถูกหรือผิด ผู้การฯ เชื่อว่าฝ่ายครูปรีชาถูก จากนั้นจึงมีขั้นตอนการทำสำนวน เพื่อให้มีพยานหลักฐานสั่งฟ้องไปที่อัยการ,เรื่องนี้เหมือนถูกสะกดจิตหมู่ เชื่อคนใกล้ชิด,เป็นคำบอกเล่าของ พล.ต.ท.ฐิติราช หนองหารพิทักษ์ ผบช.ก. ที่ร่ายยาวเป็นตุเป็นตะถึงเหตุการณ์เกิดขึ้นและย้ำนักจิตวิทยายังตอบได้เลยว่าใครจริงใครปลอมชี้ไปแล้วไม่ต้องการให้ใครติดคุกติดตะราง,ความจริงหากคำตอบออกมาอย่างเป็นเหตุเป็นผลมากกว่านี้สังคมคงไม่รู้สึกเอะใจเท่าใด แต่เพราะบอกว่าเป็นเรื่อง ความเชื่อ จนเกิดเป็น อุปาทานหมู่,นั่นแหละปัญหามันอยู่ตรงนี้ว่าน่าเชื่อถือแค่ไหน?,เท่ากับเป็นว่า ครูปรีชา นั้นมีความสามารถพิเศษระดับ กล่อมลิงหลับ พูดจาทำให้ฝ่ายสนับสนุนเกิดความเชื่อถืออย่างสนิท,แม้กระทั่งนายตำรวจใหญ่ระดับ นายพล ยังให้ความเชื่อถือจนกระทั่งไปสั่งให้มีการอายัดเงินในธนาคาร สั่งให้แก้ไขสำนวนด้วยความเชื่อว่าลอตเตอรี่นั้นไม่ใช่ของ ลุงจรูญ,ความจริงในเรื่องนี้มีคำถามอยู่ 2 ประเด็น,1.เชื่อ เพราะเป็นไปอย่างที่ ครูปรีชา บอกเล่า,2.เชื่อ เพราะมีแรงจูงใจจากหวยที่มีราคาค่างวดถึง 30 ล้าน,ที่ว่าอย่างนี้ก็เพราะหากเป็นไปอย่างที่มีการแถลงผลคดีว่าเป็นการ ถูกสะกดจิตหมู่ จึงมั่นใจอย่างนั้น,แต่ประเด็นที่ 2 นั้น ก็เพราะมีข้อมูลว่ามีการเรียกตัว ลุงจรูญ ไปพบเพื่อเจรจาให้มีการแบ่งเงินกันทุกอย่างจะได้จบ,หรือการให้ปากคำของ ร.ต.ท. รอง สว.ซึ่งทำสำนวนการสอบสวนแต่ถูกกันให้เป็นพยานที่ให้การว่าถูกคำสั่งให้แก้ไขเพื่อเป็นประโยชน์ต่อคู่กรณีบางฝ่าย ทำให้อีกฝ่ายได้รับความเสียหาย,อีกคำถามก็คือนายตำรวจระดับผู้บังคับการจังหวัดไม่มีวุฒิภาวะพอที่จะรับรู้หรือไม่ว่าอะไรจริงอะไรเท็จ อะไรควรเชื่ออะไรไม่ควรเชื่อ,วิธีการพิสูจน์ก็ต้องทำการสืบสวนสอบสวนเพื่อให้ได้ข้อเท็จจริง,แต่นี่เล่นไปเข้าข้างอีกฝ่ายหนึ่งอย่างออกหน้าออกตาและทำสำนวนเพื่อเล่นงานอีกฝ่ายหนึ่งหลังจากตกลงกันไม่ได้,การที่ บช.ก และกองปราบปรามเข้ามาสอบสวนได้ข้อเท็จจริงระดับหนึ่งจนได้รับคำชมเชยจากประชาชนสร้างความน่าเชื่อถือ ทำให้ภาพพจน์ตำรวจดีขึ้น,แต่พอมาถึง มนตร์ดำ สะกดจิตหมู่นี่แหละครับจบเลย.,สายล่อฟ้า
เรื่องราวเกี่ยวกับหวย 30 ล้าน เมืองกาญจน์ คงจะเป็นตำนานเล่าขานกันไปอีกนาน แม้จะมีการออกหมายจับผู้เกี่ยวข้องไปแล้ว 2 ราย แจ้งข้อหานายตำรวจยศ พล.ต.ต.ซึ่งเป็นผู้บังคับการตำรวจภูธรจังหวัด
หวย30ล้าน,ครูปรีชา,ลุงจรูญ,กล้าได้กล้าเสีย,สายล่อฟ้า